**Zavičajni muzej Poreštine – Museo del territorio parentino**

**Decumanus 9**

**52440 Poreč**

# PROJEKTNI ZADATAK

**PREDMET NABAVE**

**Stručni nadzor nad radovima Energetska obnova kompleksa zgrada**

**Zavičajnog muzeja Poreštine**

**Evidencijski broj nabave: JN-5/2025**

**Poreč, travanj 2025.**

Sadržaj

[OBVEZE IZVRŠITELJA 3](#_Toc186194219)

[OPIS DIJELA PROJEKTA KOJI JE PREDMET USLUGA NADZORA 3](#_Toc186194220)

[ZADACI NADZORNIH INŽENJERA 4](#_Toc186194221)

[ZADACI KOORDINATORA ZAŠTITE NA RADU 7](#_Toc186194222)

[STRUČNI KADAR 8](#_Toc186194223)

[SADRŽAJI KOJE OSIGURAVA IZVRŠITELJ 9](#_Toc186194225)

[OPREMA 9](#_Toc186194226)

[IZVJEŠTAVANJE 9](#_Toc186194227)

[ZAHTJEVI IZVJEŠTAVANJA 9](#_Toc186194228)

[Mjesečna izvješća 10](#_Toc186194229)

[Izvješća na zahtjev 11](#_Toc186194230)

[PREDAJA I ODOBRENJE IZVJEŠĆA 11](#_Toc186194231)

[ZAMJENA STRUČNJAKA 12](#_Toc186194232)

[ROK, NAČIN I UVJETI PLAĆANJA 12](#_Toc186194233)

# OBVEZE IZVRŠITELJA

Usluge u okviru ovog Ugovora obuhvaćaju usluge stručnog nadzora građenja (nadzorni inženjer za građevinske i građevinsko-obrtničke radove, nadzorni inženjer za strojarske radove, nadzorni inženjer za elektrotehničke radove), u smislu odredbi Zakona o gradnji (NN 153/13, 20/17, 39/19, 125/19, 145/24) i Pravilnika o načinu provedbe stručnog nadzora građenja, uvjetima i načinu vođenja građevinskog dnevnika te o sadržaju završnog izvješća nadzornog inženjera (NN 131/2021). Usluge također obuhvaćaju i pružanje usluga koordinatora zaštite na radu prema Zakonu o zaštiti na radu (71/14, 118/14, 154/14 , 94/18, 96/18) i Pravilniku o zaštiti na radu na privremenim gradilištima (NN 48/18).

Pri izvršenju usluga, Izvršitelj je dužan ispunjavati usluge definirane ovim Projektnim zadatkom i relevantnim zakonodavstvom RH i EU.

# OPIS DIJELA PROJEKTA KOJI JE PREDMET USLUGA NADZORA

Usluge u okviru ovog Ugovora obuhvaćaju usluge stručnog nadzora (nadzorni inženjer za građevinske radove i građevinsko-obrtničke radove, nadzorni inženjer za strojarske radove, nadzorni inženjer za elektrotehničke radove) u smislu Zakona o gradnji (NN 153/13, 20/17, 39/19, 125/19, 145/24) i Pravilnika o načinu provedbe stručnog nadzora građenja, uvjetima i načinu vođenja građevinskog dnevnika te o sadržaju završnog izvješća nadzornog inženjera (NN 131/2021).

Usluge također obuhvaćaju i pružanje usluga koordinatora zaštite na radu prema Zakonu o zaštiti na radu (71/14, 118/14, 154/14, 94/18, 96/18) i Pravilniku o zaštiti na radu na privremenim gradilištima (NN 48/18).

Predmet ovog postupka jednostavne nabave obuhvaća pružanje usluga stručnog nadzora nad izvođenjem građevinsko-obrtničkih radova i pružanje usluga koordinatora zaštite na radu u fazi izvođenja radova, tj. obuhvaća građevinske, strojarske, elektrotehničke i sve ostale usluge nadzora koje će se pojaviti pri izvođenju radova za potrebe energetske obnove kompleksa zgrada Zavičajnog muzeja Poreštine u Poreču na lokaciji Decumanus 9, 52440 Poreč, k.č. 298 k.o. Poreč sukladno projektno-tehničkoj dokumentaciji. Mjere energetske obnove uključuju: zamjenu vanjske stolarije, zamjenu sustava grijanja i hlađenja ugradnjom dizalice topline te sustavom klimatizacije prostora, elektroinstalacija, sustava rasvjete energetski učinkovitom LED rasvjetom, povećanje sigurnosti zgrade u slučaju požara, osiguranje zdravih klimatskih uvjeta, instalaciju vodovoda i kanalizacije te sanitarija s posebnim naglaskom na potrošnu vode, uključujući građevinsko-obrtničke i druge popratne i prateće radove. Energetskom obnovom kompleksa zgrada Zavičajnog muzeja Poreštine s pratećim popratnim radovima postići će se energetske i troškovne uštede, osigurati zdravi unutarnji klimatski uvjeti uz produljenje životnog vijeka zgrade i podizanje ukupne vrijednosti baštine, povećati estetska vrijednost i općenito zadovoljstvo kvalitetom i ugodom boravka i rada u zgradi.

Kompleks zgrada Zavičajnog muzeja Poreštine – Museo del terriotiro parentino (Palača Sinčić) nalazi na k.č. 298, k.o. Poreč, na adresi Decumanus 9 u Poreču, u vlasništvu je Zavičajnog muzeja Poreštine – Museo del territorio parentino. Predmetna građevina se nalazi unutar kulturno-povijesne cjeline grada Poreča koja je upisana u Registar kulturnih dobara Republike Hrvatske – Listu nepokretnih kulturnih dobara pod brojem Z-2544, Rješenjem Ministarstva kulture KLASA: UP/I-612-08/06-06/0042, URBROJ: 532-04-01/4-06-2 od 23. veljače 2006. Kompleks zgrada Zavičajnog muzeja Poreštine – Museo del territorio parentino (Palača Sinčić) ujedno je zaštićen pojedinačnom registracijom, upisan je u Registar kulturnih dobara Republike Hrvatske – Listu zaštićenih kulturnih dobara pod brojem Z-2436, Rješenjem Ministarstva kulture KLASA: UP/I-612-08/05-06/1337, URBROJ: 532-04-01-1/4-05-2 od 20. prosinca 2005. godine.

Predmet nabave povezan je s otvorenim postupkom javne nabave – Energetska obnova kompleksa zgrada Zavičajnog muzeja Poreštine s pratećim popratnim radovima **(broj objave: 2025/S F02-0001141, 7.2.2025.,** **evidencijski broj nabave MV-1/2025)**, detaljniji podaci dostupni na Elektroničkom oglasniku javne nabave Republike Hrvatske, gdje je dostupna i projektno-tehnička dokumentacija s troškovnikom), tj. usluge stručnog nadzora izvođenja građevinsko-obrtničkih radova nabavljaju se za potrebe nadzora izvođenja radova koji su predmet spomenutog postupka javne nabave.

***U tijeku je rok mirovanja za nabavu izvođenja radova za potrebe energetske obnove kompleksa zgrada Zavičajnog muzeja Poreštine u Poreču s pratećim popratnim radovima.***

***Vrijednost ekonomski najpovoljnije ponude za nabavu radova iznosi 2.068.350,95 eura bez poreza na dodanu vrijednost (PDV).***

Rok završetka radova je 9 mjeseci od dana uvođenja u posao (što uključuje praznike, blagdane i neradne dane). Sukladno Odluci o privremenoj zabrani izvođenja građevinskih radova na području Grada Poreča, privremena zabrana izvođenja građevinskih radova primjenjuje se u razdoblju od 15. lipnja do 15. rujna svake kalendarske godine u vremenu od 00:00 do 24:00 sata. Navedeno razdoblje ne uračunava se u rok izvođenja radova.

Naručitelj će ugovoriti usluge projektantskog nadzora u svrhu pojašnjenja i tumačenja nejasnoća vezanih za projektnu dokumentaciju, kontrole izvedbe radova , provjere izvode li se radovi u skladu s projektom te ocjene prihvatljivosti i potrebe za izvedbom dodatnih radova.

Projekt energetske obnove Zavičajnog muzeja Poreštine - Museo del territorio parentino financiran je putem javnog Poziva na dodjelu bespovratnih sredstava: „Energetska obnova zgrada sa statusom kulturnog dobra“ (referentni broj: NPOO.C6.1.R1-I3.01) iz Mehanizma za oporavak i otpornost Nacionalnog plana oporavka i otpornosti NPOO, kroz instrument NextGenerationEU te uz dodatno sufinanciranje pratećih popratnih radova od strane osnivača javnog naručitelja.

Ovaj postupak jednostavne nabave financira se iz projekta „Energetska obnova kompleksa zgrada Zavičajnog muzeja Poreštine – Museo del territorio parentino u Poreču“ (Referentni broj: NPOO.C6.1.R1.I3.01.0045) od strane Europske unije iz Nacionalnog plana oporavka i otpornosti 2021. - 2026.

# ZADACI NADZORNIH INŽENJERA

Svi će se zadaci stručnog nadzora građenja izvršavati poštujući zahtjeve hrvatskog i europskog zakonodavstva.

Usluga stručnog nadzora građenja provodi se svakodnevno tijekom izvođenja radova sukladno Pravilniku o načinu provedbe stručnog nadzora građenja, obrascu, uvjetima i načinu vođenja građevinskog dnevnika te o sadržaju završnog izvješća nadzornog inženjera („Narodne novine“ broj: „Narodne novine“ broj: 131/21), važećim zakonima i pravilima struke.

Gospodarski subjekt je prilikom pružanja usluge koja je predmet ove nabave dužan pridržavati se pravila struke, odnosno Zakona o gradnji („Narodne novine“ broj: 153/13, 20/17, 39/19 i 125/19), Zakona o poslovima i djelatnostima prostornog uređenja i gradnje („Narodne novine“ broj: 78/15, 118/18 i 110/19), Pravilnika o načinu provedbe stručnog nadzora građenja, obrascu, uvjetima i načinu vođenja građevinskog dnevnika te o sadržaju završnog izvješća nadzornog inženjera („Narodne novine“ broj: 131/21), Zakona o zaštiti na radu („Narodne novine“ broj: 71/14, 118/14, 154/14, 94/18, 96/18) te ostalih zakonskih i podzakonskih akata kojima su regulirane aktivnosti iz područja predmeta nabave.

Nadzorni inženjer je dužan izvještavati Naručitelja usmeno, a prema potrebi na zahtjev Naručitelja i pisanim putem o specifičnim situacijama vezanima uz napredak izvođenja radova, uspostaviti metodologiju (pisanu proceduru) i osigurati njezinu dosljednu provedbu po pitanju eventualnih izmjena projekta/troškovnika, izvođenja dodatnih ili zamjenskih radnji, pisanim putem pravovremeno obavještavati Naručitelja o problemima vezanim za izvođenje radova te dati mišljenje i pojasniti moguće situacije u svezi s time, uz kontinuiranu suradnju sa Naručiteljem, projektantima, odnosno ovlaštenim osobama od strane Naručitelja.

Sadržaj usluga stručnog nadzora građenja nad izvođenjem radova uključuje, uz već spomenute obaveze i sljedeće aktivnosti:

* kontrolu izvođenja radova sukladno Građevinskoj dozvoli, projektno-tehničkoj dokumentaciji, ugovornom troškovniku i dostavljenom Terminskom planu izvođenja radova od strane Izvođača radova,
* praćenje i kontrola trošenja sredstava po namjeni, dinamici i visini (kontrola građevinske knjige, situacija, proračuna eventualnih razlika u cijeni, obračuna, fotografiranje),
* ovjeravati i dostaviti Naručitelju situacije Izvođača radova. Svojim potpisom i pečatom ovlaštenog inženjera jamčiti na svakoj ovjerenoj situaciji Izvođača potpunost i cjelovitost izvršenih i tako obračunatih radova u pogledu ugovorene (jedinične cijene, ugovorene kvalitete i izvedene količine radova, sukladno rokovima i iznosima utvrđenim u terminskom planu)
* kontinuirano praćenje ugovorenih rokova (utvrđivanje i kontrola rokova početka i završetka pojedinih radova, praćenje dinamike radova sukladno terminskom planu usklađenom sa zahtjevima Naručitelja te poduzimanje potrebnih mjera u slučaju odstupanja od plana, odnosno kontrola između rokova i izrada eventualnog rebalansa plana (uključivo i dnevna kontrola angažiranosti potrebnih ljudskih i tehničkih resursa u smislu broja i kvalifikacijske strukture radnika i potrebne tehničke opreme i mehanizacije i dr.);
* kontrola kvalitete izvedenih radova (vizualni pregled, kontrola i pregled dokumentacije i rezultata ispitivanja kojima Izvođač dokazuje kvalitetu izvedenih radova i ugrađenih materijala, nazočnost kod uzimanja uzoraka za ispitivanje, preuzimanje radova, preuzimanje materijala i opreme, organiziranje kontrolnih ispitivanja, po potrebi organiziranje pregleda po specijaliziranim stručnjacima i ovlaštenim institucijama, poduzimanje mjera za otklanjanje eventualnih nedostataka i dr.);
* organiziranje redovitih koordinacija Izvođača radova, nadzora i investitora/Naručitelja – prema potrebi, kontrola unošenja podataka u građevinski dnevnik, ovjeravanje situacija, razni izvještaji i analize, koordiniranje rada pojedinih sudionika u gradnji, sudjelovanje u postupku primopredaje i konačnog obračuna te obavljanje drugih poslova ako je za to ovlašten od Naručitelja;
* prema potrebi, usmeno i/ili pisano izvješćivanje Naručitelja;
* pravovremeno obavještavanje Naručitelja o svim okolnostima koje utječu ili mogu utjecati na izvođenje radova, odnosno realizaciju investicije i provedbu projekta.

Budući da se na građevini izvodi više vrsta radova, odnosno radovi različitih struka, stručni nadzor mora provoditi više nadzornih inženjera odgovarajuće struke te će se ugovorom imenovati glavni nadzorni inženjer odgovoran za cjelovitost i međusobnu usklađenost stručnog nadzora iz predmeta ove nabave.

Usluge stručnog nadzora koje su obuhvaćene predmetom nabave uključuju:

* Usluge glavnog nadzornog inženjera (može biti nadzorni inženjer za jednu od grupa nadziranih radova)
* usluge stručnog nadzora građevinsko-obrtničkih radova,
* usluge stručnog nadzora elektrotehničkih radova,
* usluge stručnog nadzora strojarskih radova.

Glavni nadzorni inženjer u obvezi je dostavljati mjesečna izvješća o stanju radova koji su predmet kompletnog nadzora koje sadrži:

* i sažete informacije o događajima i okolnostima koje, prema mišljenju Izvršitelja, mogu stvoriti dostatne razloge za prekoračenje u vremenu ili troškovima prema Ugovoru te preporuku Izvršitelja za mjere koje se usvajaju (ili koje će se usvojiti) kako bi se eliminirali takvi događaji ili okolnosti te stoga i ugovorna osnova
* usporedba u obliku tablice koja prikazuje originalnu procjenu kumulativnog tijeka novca, realizacije ugovora i naplate u mjesečnim razdobljima, svih uplata na koje Izvođač ima pravo prema Ugovoru te stvarne uplate potvrđene od strane Izvršitelja sve do kraja razdoblja o kojem se izvješćuje. U slučaju da kumulativan iznos realizacije pojedine ugovorene stavke troškovnika je iznad ugovorenih količina, traži se napomena s obrazloženjem unutar dostavljene tablice.
* usporedbu stvarnog postotka dovršetka Ugovora u usporedbi s planiranim za svaku veću stavku
* informacije o nepredviđenim troškovima te za to prikladno opravdanje
* pregled problema na koje se naišlo tijekom provedbe aktivnosti projekta te poduzetih korektivnih mjera
* kopije svih obavijesti, pristanaka, odobrenja, potvrda i odluka danih ili izdanih od strane Izvršitelja u izvješćivanom razdoblju
* kopije svih zapisnika sastanka na terenu u izvještajnom razdoblju
* ostale informacije, kao što to može zatražiti Naručitelj.

**Aktivnosti glavnog nadzornog inženjera**

* podnosi imenovanja nadzornih inženjera prema strukama i vrstama radova Naručitelju i Izvođaču radova;
* supotpisuje građevinski dnevnik nakon što su ga ovjerili nadzorni inženjeri za posebnu vrstu radova;
* usklađuje stručni nadzor koji pružaju sve vrste stručnjaka;
* izrađuje Mjesečno izvješće o stanju radova koji su predmet kompletnog nadzora;
* određuje procedure s Izvođačem radova (pisana i usmena komunikacija, sastanci i zapisnici sa sastanaka, obrasci privremenih mjesečnih situacija, obrasci izvješća, itd.);
* predsjedava koordinacijskim sastancima o pitanjima na gradilištu, sastavlja popisnu listu prisutnih, vodi i dostavlja zapisnike sa sastanaka i koordinacija;
* surađuje s predstavnicima Naručitelja, informira ga/ih o napretku radova, poštivanju rokova, konzultira se oko načina razrješenja pojedinih problemskih situacija na gradilištu, a radi izbjegavanja nastanka financijske štete za Naručitelja u vidu financijskih korekcija EU sredstava, pribavlja mu/im od sudionika u gradnji svu dokumentaciju potrebnu za valjano izvještavanje prema provedbenim tijelima EU projekta, fotografira napredak radova te radi sva ostala potrebna postupanja za dobrobit realizacije investicije, u okvirima i pravilima koja podrazumijeva činjenica da se investicija sufinancira EU sredstvima;
* odobrava/ovjerava privremene mjesečne situacije i okončanu situaciju u skladu s građevinskom knjigom;
* sastavlja specifična izvješća (napredak radova, status projekta, odstupanja od odobrenih programa, analize problemskih situacija i predloženih rješenja, vremensko planiranje i izvršenje i dr.), sukladno svojoj nadležnosti, ukoliko ista od njega zatraže predstavnik Naručitelja;
* nakon uspješnog okončanja radova izrađuje završno izvješće glavnog nadzornog inženjera o cjelovitosti i međusobnoj usklađenosti stručnog nadzora kao i podatke o objedinjavanju građevinskog dnevnika te o izvješćima svih nadzornih inženjera;
* sudjeluje u procesu primopredaje objekta i priprema Zapisnik o primopredaji i okončanom obračunu;

**Aktivnosti nadzornih inženjera pojedinih grupa radova (građevinsko-obrtnički, elektrotehnički, strojarski)**

* upisuje uvodne bilješke u građevinski dnevnik (otvara glavni građevinski dnevnik zajedno s Izvođačem radova na službenom početku radova pri čemu utvrđuje da li Izvođač radova ispunjava uvjete za obavljanje građevinsko-obrtničkih radova koji su propisani posebnim zakonom);
* provjerava unose Izvođača radova u građevinski dnevnik i svakodnevno ovjerava građevinski dnevnik pojedine grupe radova za koju je ovlašten ovjeravati;
* pravovremeno pregledava svu tehničku dokumentaciju na gradilištu vezano uz svoju struku i upoznaje pisanom obaviješću Naručitelja sa svim nedostacima odnosno nepravilnostima koje uoči u projektno-tehničkoj dokumentaciji tijekom izvođenja radova;
* u slučaju potrebe za izmjenama u projektnoj dokumentaciji i/ili izvođenjem nepredviđenih radova pravovremeno izvješćuje o tome glavnog nadzornog inženjera i Naručitelja u pisanom obliku uz obrazloženje opravdanosti i utjecaju izvedbe tih radova na investiciju, ovjerava prijedlog Izvođača radova vezano uz opis radova i jediničnu cijenu te po ishođenju pisane suglasnosti Naručitelja odobrava početak izvođenja tih radova;
* kontrolira izvođenje radova u pogledu usklađenosti s glavnim projektom i tehničkom dokumentacijom, vezano uz kvalitetu rada i ugradnju planiranih materijala o čemu vrši upise u građevinski dnevnik;
* određuje način otklanjanja nedostataka, odnosno nepravilnosti ukoliko dokumentacijom o ispitivanjima nije dokazana sukladnost, odnosno kvaliteta ugrađenih proizvoda, opreme i/ili postrojenja;
* svakodnevno na gradilištu obavlja:
* vizualni pregled
* odobrava naredne faze radova
* osigurava/izrađuje fotodokumentaciju
* poduzima potrebne mjere u slučaju odstupanja od uvjeta o kvaliteti;
* sudjeluje na koordinacijama i izradi zapisnika sa sastanaka i koordinacija sukladno svojim obvezama;
* sastavlja specifična izvješća, sukladno svojoj nadležnosti, ukoliko ista od njega zatraži glavni nadzorni inženjer, predstavnik Naručitelja;
* izrađuje završno izvješće nadzornog inženjera grupe radova koju nadzire;
* sudjeluje u procesu primopredaje objekta.

# ZADACI KOORDINATORA ZAŠTITE NA RADU

Sukladno Zakonu o zaštiti na radu (NN 71/14, 118/14, 154/14, 94/18, 96/18) i Pravilniku o zaštiti na radu na privremenim gradilištima (NN 48/18), koordinator zaštite na radu će:

* Koordinirati primjenu načela zaštite na radu:
* kod donošenja odluka o tehničkim i/ili organizacijskim mjerama tijekom planiranja pojedinih faza rada;
* kod određivanja rokova, koji su potrebni za sigurno dovršenje pojedinih faza rada, koji se izvode istovremeno ili u slijedu.
* Koordinirati izvođenje odgovarajućih postupaka, da bi se osiguralo da poslodavci i druge osobe:
* dosljedno primjenjuju načela zaštite na radu definirana Pravilnikom o zaštiti na radu na privremenim ili pokretnim gradilištima;
* izvode radove u skladu s planom izvođenja radova.
* Potaknuti izradu potrebnih usklađenja plana izvođenja radova i dokumentacije sa svim promjenama na gradilištu.
* Organizirati suradnju i uzajamno izvješćivanje svih izvođača radova i njihovih radničkih predstavnika, koji će zajedno ili jedan za drugim (u slijedu) raditi na istom gradilištu, s ciljem sprečavanja ozljeda na radu i zaštite zdravlje radnika.
* Provjeravati da li se radni postupci provode na siguran način i usklađivati propisane aktivnosti.

# STRUČNI KADAR

Zahtijeva se da stručni kadar Izvršitelja poznaje pozitivne zakone i propise Republike Hrvatske i EU koji mogu utjecati na provedbu ovog ugovora na razini koja je dovoljna za nesmetano izvršenje ovog Ugovora.

Tijekom faze građenja, Izvršitelj mora biti stalno prisutan na lokaciji projekta s dovoljnim kadrom u svako doba, kako bi se osiguralo da se projekti učinkovito provode i nadziru.

Nakon izdavanja pojedinih potvrda o preuzimanju, potencijalno više neće biti potrebno da Izvršitelj bude kontinuirano prisutan na gradilištima. Međutim, stručni kadar Izvršitelja mora biti dostupan kako bi se rješavali kvarovi te radi provjere rada i održavanja pojedinih elemenata ugovornih radova koji to zahtijevaju, te također kako bi pružio podršku Naručitelju u vezi s mogućim ugovornim, tehničkim ili operativnim pitanjima koja se mogu pojaviti u tom razdoblju.

Popis stručnog kadra koji Izvršitelj mora imati na raspolaganju s osnovnim zadacima je dan u nastavku. Napominje se da navedeni kadar ujedno čini i uvjet tehničke i stručne sposobnosti sukladno Pozivu.

* + - **Stručnjak 1: Glavni nadzorni inženjer**
      * Stručnjak 1 će obavljati ulogu glavnog nadzornog inženjera (može biti i nadzorni inženjer za jednu od grupa nadziranih radova)
    - **Stručnjak 2: Nadzorni inženjer za građevinsko-obrtničke radove**
      * Stručnjak 2 će obavljati ulogu nadzornog inženjera za građevinsko-obrtničke radove
    - **Stručnjak 3: Nadzorni inženjer za strojarske radove**
      * Stručnjak 3 će obavljati ulogu nadzornog inženjera nad strojarskim radovima
    - **Stručnjak 4: Nadzorni inženjer za elektrotehničke radove**
      * Stručnjak 4 će obavljati ulogu nadzornog inženjera nad elektrotehničkim radovima
    - **Stručnjak 5: Koordinator zaštite na radu u fazi izvođenja radova**
      * Stručnjak 5 će obavljati ulogu koordinatora zaštite na radu u fazi izvođenja radova

### Osim stručnjaka navedenih gore, Izvršitelj će, ovisno o ukazanoj potrebi, odabrati i angažirati i ostale stručnjake prema potrebi u skladu s traženim uslugama utvrđenim u ovom Projektnom zadatku. Angažman tih stručnjaka se smatra uključenim u ponudbenu cijenu. Odabrane ostale stručnjake mora odobriti Naručitelj.

## SADRŽAJI KOJE OSIGURAVA IZVRŠITELJ

Izvršitelj mora osigurati da njegov stručni kadar ima odgovarajuću podršku i opremu. Posebice treba osigurati dovoljne administrativne, tajničke i po potrebi prevodilačke kapacitete kako bi se stručnjacima omogućilo da se koncentriraju na svoje primarne odgovornosti. Također osigurati da njegovi zaposlenici budu plaćeni redovito i pravodobno.

Svi troškovi za opremu te administrativnu i logističku podršku bit će u nadležnosti Izvršitelja uključujući:

* + - sve troškove koji proizlaze iz aktivnosti njegovog kadra tijekom ugovornog razdoblja, uključujući, no ne i ograničeno na smještaj, dnevnice, prijevoz i osiguranje
    - automobile, opremu, uredski materijal te hardver i softver kako bi nadzor bio u potpunosti funkcionalan
    - sve troškove komunikacije, e-mail, telefon, itd.
    - sve troškove pismenog i usmenog prijevoda te javnobilježničke troškove
    - svu opremu, instrumente, usluge i logističku podršku potrebne za provedbu ugovora, te sve troškove koji nastanu prilikom njegove pripreme dokumenata i nacrta, kopiranja te ispisa
    - tehničku opremu na lokaciji nadzora
    - ostalu opremu, instrumente, usluge i logističku podršku potrebnu za provedbu ugovora.

Svi navedeni troškovi moraju biti uključeni u ponudbenu cijenu.

Izvršitelj je dužan ishoditi sve potrebne dozvole, suglasnosti, plaćati sve naknade i doprinose, kao i sve druge elemente potrebne za rad svog stručnog kadra koji on angažira o svom trošku za izvršenje ovog Ugovora.

## OPREMA

Nikakva se oprema neće kupovati u ime Naručitelja kao dio ovog Ugovora o uslugama ili pak prenijeti na Naručitelja po završetku ovog Ugovora.

# IZVJEŠTAVANJE

## ZAHTJEVI IZVJEŠTAVANJA

Izvršitelj će dostavljati sljedeća izvješća:

* mjesečno izvješće kao prilog svake privremene situacije Izvođača radova,
* završno izvješće kao prilog okončane situacije
* izvješća sa koordinacijskih sastanaka,
* izvješća na zahtjev Naručitelja

Vrlo je važno da se Izvršitelj složi s Naručiteljem o zahtjevima i sadržaju redovnih izvješća kako bi se informacije ujednačile s informacijama o projektu te administracijom kao što to traži Naručitelj.

**Osim navedenih izvješća, Izvršitelj je dužan ažurno pripremati i zapisnike sa sastanaka i iste dostavljati svim sudionicima.**

## Mjesečna izvješća

Izvršitelj će podnositi izvješća mjesečno u formatu i sadržaju koji će dogovoriti s Naručiteljem. Mjesečna izvješća Izvršitelj će dostaviti Naručitelju nakon izrađene privremene situacije Izvođača rodova.

Ključna pitanja kojima će se baviti u mjesečnim izvješćima bit će zaštita na radu, kvaliteta radova, napredak radova prema dinamici, program rada, resursi, problemi i način rješavanja, neriješena pitanja, administrativno upravljanje Ugovorom te kontrola i priznavanje troškova Izvođača kao i opis radova i adekvatne privremene situacije Izvršitelja.

Mjesečna izvješća će između ostalog uključivati:

* + - * kratke i sažete informacije o događajima i okolnostima koje, prema mišljenju Izvršitelja, mogu stvoriti dostatne razloge za prekoračenje u vremenu ili troškovima prema Ugovoru te preporuku Izvršitelja za mjere koje se usvajaju (ili koje će se usvojiti) kako bi se eliminirali takvi događaji ili okolnosti te stoga i ugovorna osnova
      * usporedba u obliku tablice koja prikazuje originalnu procjenu kumulativnog tijeka novca, realizacije ugovora i naplate u mjesečnim razdobljima, svih uplata na koje Izvođač ima pravo prema Ugovoru te stvarne uplate potvrđene od strane Izvršitelja sve do kraja razdoblja o kojem se izvješćuje. U slučaju da kumulativan iznos stvarne mjesečne uplate bude niži od procjene Izvršitelja, Izvršitelj će tablicu prilagoditi s izvješćem Izvođača te dati:
        + podatke o događajima i okolnostima koji su prouzročili taj raskorak
        + procjenu značaja takvih događaja i okolnosti, uključujući mišljenje Izvršitelja, o tome ugrožavaju li one završetak u skladu s Ugovorom
        + izvješće o mjerama koje se prihvaćaju (ili koje će se prihvatiti) kako bi se anulirala kašnjenja.
      * informacije o nepredviđenim troškovima te za to prikladno opravdanje
      * usporedbu stvarnog postotka dovršetka Ugovora u usporedbi s planiranim za svaku veću stavku
      * pregled problema na koje se naišlo tijekom provedbe aktivnosti projekta te poduzetih korektivnih mjera
      * kopije svih obavijesti, pristanaka, odobrenja, potvrda i odluka danih ili izdanih od strane Izvršitelja u izvješćivanom razdoblju
      * kopije svih zapisnika sastanka na terenu u izvještajnom razdoblju
      * kopije zapisnika mjesečnih sastanaka o napretku
      * ostale informacije, kao što to može zatražiti Naručitelj.

## Izvješća na zahtjev

Naručitelj može od Izvršitelja zatražiti da dostavi specifična izvješća o temama u vezi s provedbom radova. Izvršitelj će na takav zahtjev izraditi traženo izvješće u roku sukladno zahtjevu Naručitelja.

Izvršitelj je u obvezi pružiti svu pomoć Naručitelju u izradi izvještaja prema tijelima koja sačinjavaju institucionalni okvir za provedbu projekta, a odnosi se na izvješća o provedbi projekta, financijskim izvještajima i ostalom.

## PREDAJA I ODOBRENJE IZVJEŠĆA

Sva službena komunikacija s Izvođačima radova u vezi s provedbom projekta, mora biti dostavljena na znanje i Naručitelju.

Sva izvješća navedena u ovom poglavlju moraju biti napisana na hrvatskom jeziku te predana u 2 tiskane kopije, uključujući i elektronsku verziju (CD, USB ili e-mail) Naručitelja.

# ZAMJENA STRUČNJAKA

Stručnjaci koje gospodarski subjekt navede u ponudi kao osobe odgovorne za pružanje usluga, moraju zaista i sudjelovati kao stručne osobe u projektu. Naručitelj će zamjenu Stručnjaka odobravati samo u iznimnim slučajevima i to kad izvršitelj nedvojbeno dokaže da navedeni Stručnjak nije u mogućnosti izvršavati usluge za koje je nominiran. Zamjenu Stručnjaka, u gore navedenim slučajevima, Naručitelj će odobravati ukoliko zamjenski Stručnjak postiže minimalno jednake reference stručnjaka kojeg mijenja.

Izvršitelj je zamjenu dužan predložiti naručitelju u roku od najviše sedam (7) dana od dana utvrđivanja potrebe za zamjenom te je dužan dokazati uvjete koje ispunjava zamjenski stručnjak. Naručitelj je dužan odgovoriti na prijedlog Izvršitelja za zamjenom u roku od najviše sedam (7) dana od dostave prijedloga zamjene. U slučaju da Naručitelj odbije prijedlog zamjene, Izvršitelj mora u roku od sedam (7) dana od dana zaprimanja obavijesti o odbijanju zamjene predložiti novu zamjenu. Ukoliko Izvršitelj u navedenim rokovima ne predloži prihvatljivu zamjenu, naručitelj zadržava pravo raskida Ugovora i naplate jamstva za uredno ispunjenje ugovora.

Naručitelj zadržava pravo zahtijevati zamjenu stručnjaka Izvršitelja u sljedećim okolnostima:

* ako stručnjak opetovano propušta obavljati radnje definirane Ugovorom,
* u slučaju bolesti stručnjaka, otkaza, smrti, preseljenja i sl.

Eventualni dodatni troškovi koji nastanu zamjenom stručnjaka idu na teret Izvršitelja.

# ROK, NAČIN I UVJETI PLAĆANJA

Plaćanje od strane Naručitelja vrši se po obavljenoj usluzi temeljem privremenih situacija te okončane situacije, temeljem ispostavljenog računa na račun Izvršitelja, odnosno Podugovaratelja, ukoliko je primjenjivo.

Okončana situacija se ispostavlja nakon potpisa Zapisnika o okončanom obračunu kojim se konstatira da su izvršene sve usluge u skladu sa danom ponudom i troškovničkim stavkama. Zapisnik o okončanom obračunu moguće je sastaviti nakon predaje okončane situacije izvođača radova.

Naručitelj se obvezuje dostavljene situacije ovjeriti ili osporiti, uz uvjet da je uz situaciju dostavljeno Mjesečno izvješće o stanju radova koji su predmet kompletnog nadzora te ovjereni i neprijeporni dio platiti u roku od 30 (trideset) dana od dana primitka računa.

### Napominje se kako je od 1. srpnja 2019. godine obvezna dostava elektronički izdanih računa u svemu prema odredbama Zakona o elektroničkom izdavanju računa u javnoj nabavi (NN 94/18). Odabrani ponuditelj obvezan je naručitelju dostavljati isključivo elektroničke račune.

U slučaju produženja ugovornog roka Izvođača koji nije uzrokovan krivnjom odabranog ponuditelja, obračun usluga je opisan u točki Izmjene ugovora o javnoj nabavi tijekom njegova trajanja.

### U slučaju da dođe do produženja trajanja ugovora sklopljenih sa izvođačem radova preko trajanja navedenog u ovom Pozivu za dostavu ponuda, te da ovo produženje ugovora o radovima nije uzrokovano postupanjem Izvršitelja usluga nadzora nad radovima, Izvršitelj usluge ima pravo dodatnog potraživanja radi ovako produženog roka, poštujući odredbe Zakona o javnoj nabavi.

**Svaka promjena roka i slijedom toga i prethodno opisano povećanje vrijednosti ugovorenog iznosa, u slučaju da je primjenjivo, neće se smatrati bitnom izmjenom ugovora. Ove izmjene ugovorne stranke moraju ugovoriti dodatkom ugovoru.**